**D. *SAMOSTATNÉ PRÍLOHY***

**Prílohy k časti D. *SAMOSTATNÉ PRÍLOHY***

Príloha č. 1 – Rámcová dohoda pre poistenie majetku a zodpovednosti za škodu

**RÁMCOVÁ DOHODA**

**PRE POISTENIE MAJETKU A POISTENIE ZODPOVEDNOSTI ZA ŠKODU**

(ďalej „rámcová dohoda“)

uzavretá v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
a v zmysle § 262 a 269 ods. 2
zákona č. 513/1991 Zb. Obchodného zákonníka v znení neskorších predpisov, ako aj podľa § 788 a nasl. zákona č. 40/1964 Zb. Občianskeho zákonníka
v znení neskorších predpisov

(ďalej ako „Občiansky zákonník“)

**medzi nasledovnými zmluvnými stranami:**

**1. Poistník**

Názov organizácie: **Národná banka Slovenska**

Sídlo: Imricha Karvaša 1, 813 25 Bratislava

V zastúpení: <vyplní verejný obstarávateľ>

IČO: 30 844 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu: SK07 0720 0000 0000 0000 1919

**(ďalej len „poistník“ alebo aj „poistený“)**

**2. Poistiteľ**

Obchodné meno: <vyplní uchádzač>

Sídlo : <vyplní uchádzač>

Zastúpený: <vyplní uchádzač>

IČO: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu: <vyplní uchádzač>

Registrovaný: v Obchodnom registri Okresného súdu <vyplní uchádzač>, Oddiel: <vyplní uchádzač> , vložka č. <vyplní uchádzač>

**(ďalej len „****poistiteľ“ a spolu s poistníkom len ako „zmluvné strany“)**

**Preambula**

Zmluvné strany uzatvárajú túto rámcovú dohodu v súlade s výsledkom verejného obstarávania na dodanie predmetu rámcovej dohody, ktorý tvorí 1. časť zákazky
s názvom „Poistné služby pre Národnú banku Slovenska“ v súlade so zákonom
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Oznámenie o vyhlásení verejného obstarávania bolo uverejnené vo Vestníku verejného obstarávania č. <vyplní VO>, zo dňa <vyplní VO> pod značkou <vyplní VO> (ďalej iba „verejné obstarávanie“).

**Článok I.**

**Predmet rámcovej dohody**

1. Poistiteľ sa zaväzuje poskytovať poistenému poistnú ochranu v súlade s podmienkami tejto rámcovej dohody a poistných zmlúv uzatvorených na základe tejto rámcovej dohody pre poistenie majetku a poistenie zodpovednosti za škodu (ďalej len „poskytovanie poistnej ochrany“) a poistník sa zaväzuje zaplatiť poistiteľovi poistné v súlade s podmienkami tejto rámcovej dohody. Poistiteľ nemôže znížiť požadovaný rozsah poistenia uvedený v tejto rámcovej dohode svojimi všeobecnými poistnými podmienkami a zmluvnými dojednaniami alebo doložkami. Poistenie je dojednané v rozsahu nasledovných predmetov a podmienok poistenia.
2. Predmetom rámcovej dohody je poistenie majetku proti živelným rizikám, odcudzeniu a vandalizmu, poistenie strojov, strojových zariadení a elektroniky, poistenie skla, poistenie všeobecnej zodpovednosti za škodu.
3. Predmety poistenia, poistné sumy, poistné sadzby sú uvedené v  prílohe č. 1 tejto rámcovej dohody.
4. Poistenie majetku sa dojednáva pre veci, ktoré sú majetkom poistníka, nachádzajú sa v správe poistníka a sú vedené v účtovníctve alebo v majetkovej evidencii, prípadne poisťovaný majetok je ku dňu uzatvorenia rámcovej dohody zverený do správy poistníka. Ďalej sa poistenie môže vzťahovať aj na veci, ktoré má poistník v dočasnom užívaní na základe zmluvy a pre cudzie veci, ktoré má vo vlastnej účtovnej evidencii, prípadne inej evidencii.
5. Poistiteľ sa za týmto účelom zaväzuje v súlade s podmienkami rámcovej dohody v rámci jej platnosti uzavrieť s poistníkom poistnú zmluvu / poistné zmluvy, predmetom ktorej bude poistenie definované v čl. II Rozsah poistenia tejto rámcovej dohody.
6. Poistné zmluvy budú uzavreté na základe požiadavky poistníka.

**Článok II.**

**Predmet a rozsah poistenia**

1. **POISTENIE MAJETKU**
	1. **Predmet poistenia – komplexné živelné riziko**
2. Súbor nehnuteľného majetku – budovy, haly a stavby vrátane stavebných súčastí, príslušenstva na novú cenu,
3. Súbor hnuteľného majetku vrátane strojov, prístrojov a zariadení, dlhodobý hmotný majetok, inventáru, mobiliáru, drobného majetku v používaní na podsúvahovom účte, dopravných prostriedkov bez evidenčného čísla vozidla s výnimkou vozidiel, ktorým je pridelené evidenčné číslo vozidla, lodí a lietadiel na novú cenu,
4. Súbor zásob na novú cenu,
5. Obstaranie hmotných investícií na novú cenu,
6. Zbierky umeleckých predmetov, zbierkové predmety (napr.: mince, medaily, obrazy, sochy, knihy, hudobné nástroje atď.) a zapožičané cudzie zbierky,
7. Terorizmus na novú cenu,
8. Odpratávacie, demolačné, demontážne a remontážne náklady na limit plnenia.
	1. **Minimálny rozsah poistných rizík komplexného živelného rizika a vodovodných škôd zahŕňa škody spôsobené najmä:**
9. požiarom,
10. výbuchom,
11. priamym úderom blesku,
12. nárazom alebo zrútením posádkou obsadeného letiaceho telesa, jeho časti alebo jeho nákladu,
13. víchricou alebo iným druhom vetra o rýchlosti nad 70 km/hod,
14. krupobitím,
15. povodňou alebo záplavou,
16. záplavou následkom búrkového prívalu t. z. škoda spôsobená deštruktívnym pôsobením vytvorenej súvislej vodnej plochy, ktorá určitú dobu stojí alebo prúdi v mieste poistenia ako dôsledok búrky,
17. náhlym zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou,
18. zosúvaním alebo zrútením lavín,
19. pádom stromov, stožiarov a iných predmetov,
20. zemetrasením,
21. vodou unikajúcou z prívodného alebo odvádzacieho potrubia vodovodných zariadení a z vodovodných zariadení vrátane poplatkov i vodné, stočné/ za vodu, ktorá unikla z vodovodného potrubia a zariadenia z akejkoľvek príčiny,
22. kvapalinou alebo parou unikajúcou z ústredného, etážového alebo diaľkového kúrenia,
23. hasiacim médiom samovoľne unikajúcim zo stabilného hasiaceho zariadenia,
24. kvapalinou unikajúcou zo solárnych systémov alebo klimatizačných zariadení,
25. chladiarenským médiom unikajúcim z chladiarenských zariadení a rozvodov,
26. hasením, strhnutím alebo evakuáciou v dôsledku živelnej udalosti,
27. atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti, a ak k vniknutiu došlo do 72 hodín po skončení živelnej udalosti,
28. dymom, zadymením,
29. zvýšením hladiny podpovrchovej vody, ktoré bolo spôsobené povodňou alebo katastrofickým lejakom,
30. ľadochodmi,
31. prívalom bahna,
32. spätným vystúpením vody z odpadových potrubí a kanalizácie v dôsledku zvýšenej hladiny spodnej vody, atmosférických zrážok, záplavy, povodne, katastrofickým lejakom alebo nahromadených zrážkových vôd,
33. ťarchou snehu a námrazy,
34. nárazom dopravného prostriedku, aerodynamickým treskom, nárazovou vlnou,
35. krádežou poistených hnuteľných vecí, ku ktorej došlo v priamej súvislosti s rizikami uvedenými v bode 1.1. tohto článku,
36. teroristickým činom, sabotážou – vzťahuje sa na objekt NBS Imricha Karvaša 1, 813 25 Bratislava.
	1. **Osobitné dojednania – komplexné živelné riziko**
		1. Poistenie sa vzťahuje aj na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.
		2. Poistenie sa vzťahuje aj na spevnené plochy a úpravy územia, pozemné komunikácie, cesty a ich stavebné súčasti, oplotenia, vodovody, kanalizácie, ČOV a iné vodohospodárske objekty, inžinierske siete, trafostanice a výmenníkové stanice tepla, ktoré sú majetkom poisteného.
		3. Poistenie sa vzťahuje na veci uložené na voľnom priestranstve a veci upevnené na vonkajšej strane budovy.
		4. Dojednáva sa, že poistenie sa vzťahuje aj na rozostavané stavby, dokončené budovy a stavby, ktoré nie sú odovzdané do užívania a budovy a stavby počas doby ich rekonštrukcie,
		5. Poistenie sa vzťahuje aj na budovy, na ktorých prebiehajú stavebné úpravy vrátane vecí uložených v týchto budovách.
		6. Poistenie sa vzťahuje aj na škody spôsobené lokálnym turbulentným charakterom vetra, vírmi vertikálneho alebo horizontálneho smeru pripadne účinkami malopriestorových turbulentných vetrov s malým polomerom a krátkou dobou trvania, ktoré sa vyskytli v bezprostrednej blízkosti poškodeného objektu a na deštrukciu objektu mali zásadný vplyv. Pri poškodení objektu z uvedených príčin nie je rozhodujúce pre posúdenie vzniku poistnej udalosti, aká rýchlosť vetra bola zaznamenaná v najbližšej meracej stanici SHMÚ, ale rozhodujúcim ukazovateľom je prejav lokálneho deštrukčného účinku vetra na poškodenie objektu.

Poškodením, vzniká poistenému právo, aby mu poistiteľ vyplatil primerane vynaložené náklady na jeho uvedenie do pôvodného stavu bezprostredne pred poistnou udalosťou.

* + 1. Poistiteľ nahradí do sumy 250.000,- EUR za jednu poistnú udalosť aj náklady nevyhnutné na stavebné úpravy a na demontáž a remontáž ostatných nepoškodených a poškodených poistených veci, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými a plánovacími prácami, náklady spojené s leteckou dopravou, s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodených vecí alebo náhradných dielov.
		2. Pri živelnom poistení sú kryté aj následné škody. Za následné škody v živelnom poistení sa považujú škody na majetku, ktoré vznikli v súvislosti so živelnou udalosťou napr. poškodenie alebo zničenie majetku pri prácach na zmiernenie škody a pod. Nejedná sa o priamu finančnú ujmu.
		3. Poistiteľ bude likvidovať poistné udalostí aj na základe rozpočtov vypracovaných na základe schválených cenníkov (schválené rozpočtové cenníky, ktoré používajú rozpočtové a projektové organizácie napr. CENKROS, CENEKON, ODIS). Ak poistený neuskutoční opravu poškodenej poistenej veci v zmysle predloženého rozpočtu, poistiteľ vyplatí poistné plnenie max. 80 % rozpočtovaných nákladov na opravu.
		4. Poistenie pre prípad poškodenia veci vodou z vodovodného zariadenia zahŕňa aj škody vzniknuté vo vnútri budovy na privádzacom vodovodnom potrubí vrátane zariadení pripojených na potrubie, odpadovom potrubí vrátane zariadení pripojených na potrubie, potrubí klimatizačných zariadení, potrubí horúcovodného alebo parného kúrenia, teplovodných čerpadiel, solárnych systémov, pokiaľ ku škode dôjde následkom prasknutia alebo zamrznutia potrubia.
		5. Poistiteľ v prípade vodovodnej škody poskytne poistné plnenie aj za uniknutú vodu do výšky 10.000,- EUR za jednu poistnú udalosť, max. však 20.000,- EUR za poistné obdobie.
		6. Poistenie sa vzťahuje aj na náklady spojené so zachovaním pôvodných stavebných materiálov, stavebných technologických postupov a zhotovením umeleckých súčasti uplatnených pri zhotovení budovy v minulosti, ktoré je nutné vynaložiť pri oprave alebo znovunadobudnutí poistenej budovy.
		7. V prípade sériovej poistnej udalosti bude spoluúčasť' odpočítaná z poistného plnenia len raz. Pod sériovou poistnou udalosťou sa pre účely tejto rámcovej dohody rozumie viac po sebe nasledujúcich škôd na jednej poistenej veci evidovanej pod jedným inventárnym číslom, ktoré majú spoločnú príčinnú súvislosť.
		8. Záplavou sa pre účely tejto rámcovej dohody rozumie vytvorenie súvislej vodnej plochy, ktorá určitú dobu stoji alebo prúdi v mieste poistenia.
		9. Pod pojmom „poistenie na 1. riziko” sa rozumie „poistenie na 1. riziko s automatickým obnovením poistnej sumy' - ak v priebehu poisteného obdobia v prípade na prvé riziko nastala poistná udalosť' a poistenému vzniklo právo na poistné plnenie, poistiteľ automaticky obnoví poistnú sumu na zvyšok poistného obdobia. Obnovenie poistnej sumy poistiteľ urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
		10. Povodňou sa pre účely tejto rámcovej dohody rozumie definícia povodne v zmysle § 2 zákona č. 7/2010 Z. z. o ochrane pred povodňami. Zároveň sa pre účely tejto rámcovej dohody povodňou rozumie aj vyhlásenie II. stupňa povodňovej aktivity (stav pohotovosti) alebo vyhlásenie III. stupňa povodňovej aktivity (stav ohrozenia) v zmysle platných právnych predpisov.
		11. Za škody spôsobené ľadochodmi sa považujú škody v dôsledku deštruktívneho pôsobenia pohybujúcich sa ľadových krýh, alebo ľadovej hmoty na poistenú vec.
		12. Za ľadovec sa považuje jav, pri ktorom kúsky ľadu vytvorené v atmosfére dopadajú na poistenú vec.
		13. Za škody spôsobené prívalom bahna sa považujú škody v dôsledku deštruktívneho pôsobenia hmoty s konzistenciou veľmi hustej tekutiny pohybujúcej sa smerom nadol, na poistené veci. Vznik takéhoto prívalu (prúdu) bahna je náhly a je zapríčinený prírodnými vplyvmi.
		14. Pod pojmom katastrofický lejak sa rozumejú zrážky, ktoré sú klasifikované Hydrometeorologickým ústavom podľa Wusova ako katastrofický lejak.
		15. Za zosuv sa okrem iného považuje aj prepadnutie stavby alebo jej časti, spôsobené geologickou trhlinou alebo geologickou dutinou.
		16. Poistné sadzby pre výpočet poistného doplnené do príslušných tabuliek sú záväzné a nemenné po celú dobu poistenia.
		17. Dojednáva sa, že v prípade zmien poistných súm jednotlivých predmetov poistenia v priebehu poistného obdobia budú tieto zmeny akceptované, ak agregovane nepresiahnu výšku 10% z dojednanej celkovej poistnej sumy za celý majetok.
		18. Dojednáva sa, že pokiaľ umelecké dielo alebo umelecko-remeselné dielo, ktoré je stavebnou súčasťou poistenej budovy alebo poistenej inej stavby (ďalej len „dielo“) bolo v dôsledku poistnej udalosti:

a) poškodené, vzniká poistenému právo, aby mu poistiteľ vyplatil primerane vynaložené náklady na jeho uvedenie do pôvodného stavu bezprostredne pred poistnou udalosťou,

b) zničené, vzniká poistenému právo, aby mu poistiteľ vyplatil primerane vynaložené náklady na zhotovenie jeho umeleckej alebo umelecko-remeselnej kópie.

 Pokiaľ nie je možné dielo do pôvodného stavu uviesť alebo nie je možné kópiu diela zhotoviť, vzniká poistenému právo, aby mu poistiteľ vyplatil cenu diela zistenú znaleckým posudkom zníženú o cenu zbytkov diela, najviac však pre tieto diela dojednanou poistnou sumou alebo sumu limitu poistného plnenia.

* + 1. Dojednáva sa, že poistenie sa vzťahuje aj na škody spôsobené únikom vody zo strešných žľabov a vnútorných alebo voľne vedúcich vonkajších zvodov.
		2. Dojednáva sa, že poistiteľ v prípade škody na stavebných súčastiach poskytne poistné plnenie so spoluúčasťou 30,- EUR. Za stavebné súčasti budovy alebo stavby sa považujú veci, ktoré k nej podľa svojej povahy patria a nemôžu byť oddelené bez toho, aby sa budova alebo stavba tým neznehodnotili. Spravidla ide o veci, ktoré sú k budove alebo stavbe pevne pripojené (napr. okná, dvere, priečky, obklady, inštalácie, podlahy, maľby stien, tapety...).
		3. Dojednáva sa, že poistiteľ nebude vyžadovať inštaláciu spätných uzáverov, pokiaľ tieto neboli súčasťou projektu stavby.
		4. Dojednáva sa, že poistenie sa vzťahuje aj na poistený majetok, nachádzajúci sa/uložený priamo na úrovni podlahy v priestoroch budovy, na alebo pod úrovňou prízemného podlažia.
		5. Dojednáva sa, že v rámci poistenia nehnuteľného majetku, poistenie sa vzťahuje aj na poškodenie alebo zničenie poistenej veci zvieratami a vtákmi. Poistiteľ v prípade škody na nehnuteľnosti spôsobenej zvieratami a vtákmi poskytne poistné plnenie s ročným limitom plnenia 30.000,- EUR.
		6. Pre hnuteľné veci – pracovné pomôcky /notebooky, tlačiarne, diáre, mobily a iná elektronika/ sa dojednáva, že sa na tieto veci vzťahuje poistenie a územná platnosť poistenia je: územie Slovenskej republiky.
		7. V prípade škody na zbierkových predmetoch, ktoré nemajú vystavené znalecké posudky bude poistiteľ postupovať nasledovným spôsobom: Komisia na tvorbu zbierok Národnej banky Slovenska – Múzea mincí a medailí, zložená z expertov na daný druh zbierkových predmetov stanoví predpokladanú hodnotu zničených, poškodených alebo odcudzených predmetov poistenia. Poistiteľ na základe ocenenia pristúpi v prípade nároku k poistnému plneniu vo výške stanoveného ocenenia. Členov komisie na tvorbu zbierok na návrh riaditeľa múzea menuje výkonný riaditeľ príslušného úseku NBS.
		8. Dojednáva sa, že poistením sú kryté aj cudzie zbierkové predmety a predmety, ktoré budú poistenému zapožičané na základe písomnej zmluvy.
		9. Odborná evidencia zbierkových predmetov sa vedie v knihe prírastkov - 1. stupeň. Záznamy v knihe prírastkov obsahujú tieto údaje:
* prírastkové číslo,
* evidenčné číslo,
* názov a stručný opis zb. predmetu,
* dátum vzniku, počet kusov,
* miesto nálezu,
* dátum nadobudnutia,
* spôsob nadobudnutia,
* názov a číslo dokladu o nadobudnutí,
* identifikačné údaje o predchádzajúcom vlastníkovi alebo správcovi,
* meno a priezvisko odborného zamestnanca, ktorý zbierkový predmet navrhol na nadobudnutie alebo ktor ý zbierkový predmet získal výskumom,
* meno a priezvisko odborného zamestnanca, ktorý zbierkový predmet prevzal do zbierky,
* meno a priezvisko odborného zamestnanca, ktorý zbierkový predmet prevzal do depozitára a dátum prevzatia,
* meno a priezvisko odborného zamestnanca, ktorý je aktuálne zodpovedný za trvalé odborné uloženie zbierkového predmetu v depozitári,
* miesto trvalého umiestnenia,
* záznam o vyradení zbierkového predmetu z odbornej evidencie,
* poznámky.
	+ 1. Odborná evidencia II. stupňa - katalogizácia sa vykonáva v katalogizačnom zázname alebo na dokumentačnej karte (zb. predmety výtvarného charakteru). Súčasťou odbornej evidencie II. stupňa je aj obrazová dokumentácia. Časť zbierkových predmetov, získaných v období rokov 1890 – 1994, bola z dôvodu určenia aktuálnej hodnoty, resp. hodnoty (pri zb. predmetoch, ktoré nemali uvedenú ani nadobúdaciu hodnotu) prehodnotená na základe odborných posudkov.
		2. Všetky zbierkové predmety sú evidované v odbornej evidencii I. a II. stupňa, ktorá tvorí operatívnu evidenciu k podsúvahovému účtu zbierkových predmetov (súčasťou operatívnej evidencie je napr.: zmluva o výpožičke zbierkových predmetov, zmluva o úschove,...) a v účtovnej evidencii, pričom zbierkové predmety nadobudnuté v čase od r. 1890 do 01.04.1994 sú v účtovníctve vedené za 0,033 eur.
		3. Dojednáva sa, že pri poistení cudzích vecí, ktoré poistený oprávnene užíva alebo ich prevzal od fyzickej alebo právnickej osoby na základe zmluvného vzťahu, predmetom ktorého je vykonávanie prác a/alebo inej činnosti pre tretiu osobu, ktorá je predmetom činnosti poisteného alebo za účelom poskytnutia služby alebo má k nim právo hospodárenia, sa poskytuje poistné plnenie v nových cenách.
		4. Dojednáva sa, že za zbierkové predmety sa považujú aj predmety zo skla.
		5. Dojednáva sa, že poistenie sa vzťahuje aj na riziká spôsobené teroristickým činom a sabotážou. Pod pojmom teroristický čin sa rozumie konanie alebo rad konaní osôb alebo skupiny osôb používajúcej silu alebo násilie, či už táto osoba alebo skupina osôb koná samostatne alebo v niekoho prospech alebo v spojení s nejakou organizáciou (organizáciami) a dopúšťa sa tohto konania z politických, náboženských alebo ideologických dôvodov vrátane úmyslu ovplyvniť vládu a/alebo zastrašiť verejnosť. Pod pojmom sabotáž sa rozumie podvratný čin alebo rad takýchto činov spáchaných z politických, náboženských alebo ideologických dôvodov, vrátane úmyslu ovplyvniť vládu a/alebo zastrašiť verejnosť. Limit plnenia 160.000.000,- EUR.
		6. Dojednáva sa, že poistenie sa vzťahuje aj na úmyselné poškodenie alebo zničenie poistenej veci v príčinnej súvislosti s demonštráciou alebo represívnymi zásahmi štátnych orgánov, ale aj represívnymi zásahmi vyvolanými inými skutočnosťami.
	1. **Poistenie pre prípad odcudzenia veci, krádeže a vandalizmu**
		1. Predmet poistenia – poistenie pre prípad odcudzenia veci:
1. Stavebné súčasti budov, hál a stavieb vrátane ich príslušenstva, na I. riziko na novú cenu
2. Súbor hnuteľného majetku vrátane strojov, prístrojov a zariadení, drobný hmotný majetok,, inventáru, mobiliáru, drobného majetku v používaní na podsúvahovom účte, dopravných prostriedkov bez evidenčného čísla vozidla s výnimkou vozidiel, ktorým je pridelené evidenčné číslo vozidla, lodí a lietadiel, na I. riziko na novú cenu
3. Zbierky umeleckých predmetov, zbierkové predmety (napr.: obrazy, sochy, knihy, hudobné nástroje atď.) a zapožičané cudzie zbierky
4. Peniaze, ceniny, cennosti, stravné lístky a listinné papiere v trezore a pokladniach na poistnú sumu
5. Preprava peňazí, cenností a cenín na poistnú sumu
	* 1. Poistenie pre prípad krádeže, poškodenia alebo zničenia, pričom páchateľ sa zmocnil poistenej veci nasledujúcim spôsobom:
6. do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie,
7. do miesta poistenia sa dostal iným preukázateľne násilným spôsobom,
8. v mieste sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok,
9. miesto poistenia otvoril originálnym kľúčom alebo legálne zhotoveným duplikátom, ktorého sa zmocnil krádežou vlámaním alebo lúpežným prepadnutím,
10. do schránky, ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie,
11. krádežou, pri ktorej páchateľ preukázateľne prekonal prekážku alebo opatrenie chrániace poistenú vec pred krádežou,
12. krádežou, pri ktorej boli poistené veci poistenému alebo jeho pracovníkovi zobrané, pretože jeho odpor bol vylúčený v dôsledku telesného stavu po nehode alebo v dôsledku inej príčiny, za ktorú nemôže byť zodpovedný,
13. lúpežou - zmocnením sa poistenej veci tak, že páchateľ použil proti poistenému, jeho pracovníkovi alebo inej osobe násilie alebo hrozbu násilia,
14. v súvislosti s vykonaním alebo pokusom o vykonanie krádeže alebo lúpeže bez ohľadu či k samotnej krádeži alebo lúpeži poistenej veci došlo alebo nedošlo.
	* 1. Osobitné dojednania – poistenie pre prípad odcudzenia veci

1. Poistenie sa vzťahuje aj na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.

1. Dojednáva sa, že poistné krytie zahŕňa aj vnútorný a vonkajší vandalizmus /zistený aj nezistený páchateľ/.
2. Vnútorný vandalizmus znamená úmyselné poškodenie alebo úmyselné zničenie poistenej veci spáchané inou osobou ako poisteným tým spôsobom, že vnikne do chráneného priestoru, prekoná prekážku a poškodí alebo zničí predmet poistenia.
3. Vonkajší vandalizmus znamená, že iná osoba ako poistený spácha úmyselné poškodenie alebo zničenie verejne prístupnej poistenej veci.
4. Pod pojmom úmyselné poškodenie alebo zničenie poistenej veci sa okrem iného rozumie aj estetické poškodenie poistenej veci – poškodenie sprejermi alebo grafitmi.
5. Dojednáva sa, že poistené veci uložené na voľnom priestranstve sú zabezpečené pre prípad krádeže svojou polohou. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (čln, rebrík, vysúvacia plošina, korba vozidla a pod.), alebo pri jej odcudzení sa musia použiť pracovné pomôcky (kliešte, zvárací prístroj, uhlová brúska a pod.)
6. Pod pojmom „poistenie na 1. riziko” sa rozumie „poistenie na 1. riziko s automatickým obnovením poistnej sumy” — ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poistiteľ automaticky obnoví poistnú sumu na zvyšok poistného obdobia. Obnovenie poistnej sumy poistiteľ urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
7. Dojednáva sa, že poistiteľ bude likvidovať poistné udalosti aj na základe rozpočtov vypracovaných na základe schválených cenníkov (schválené rozpočtové cenníky, ktoré používajú rozpočtové a projektové organizácie napr. CENKROS, CENEKON, ODIS). V prípade škôd na hnuteľných veciach budú poistné udalosti likvidované aj na základe cenových ponúk vypracovaných výrobcom produktu prípadne odbornou servisnou organizáciou.
8. Dojednáva sa, že poistenie kryje aj odcudzenie elektroniky (napr. notebooky, mobily, tablety a iné) z motorového vozidla za podmienky, že motorové vozidlo bolo v čase poistnej udalosti uzamknuté a poistená elektronika sa nachádzala v kufri, alebo uzatvárateľnej priehradke motorového vozidla.
9. Dojednáva sa, že poistením sú kryté aj následné škody súvisiace s poistnou udalosťou definovanou v bode 1.2. článku II. Rozsah poistenia.
10. Pre hnuteľné veci – pracovné pomôcky /notebooky, tlačiarne, diáre, mobily a iná elektronika/ sa dojednáva, že sa na tieto veci vzťahuje poistenie a územná platnosť poistenia je: územie Slovenskej republiky.
11. Ročný limit plnenia pre jednu a pre všetky poistné udalosti z rizika odcudzenie krádežou vlámaním, lúpežou a vandalizmom je 20.000,- EUR. Limit plnenia zahŕňa aj náklady nevyhnutné na odvrátenie a zmiernenie škody, vypratanie miesta poistenia vrátane strhnutia stojacich častí, odvoz sutiny a iných zvyškov na najbližšiu skládku a na ich uloženie alebo zničenie, ďalej náklady na demontáž a remontáž ostatných nepoškodených poistených vecí a nepoškodených stavebných súčastí budov a náklady na stavebné úpravy vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na opravu umeleckého, umeleckoremeselného alebo historického diela, odstránenie škôd na predmetoch pripevnených zvonku plášťa budovy, náklady na posudkového znalca, náklady na hľadanie príčiny škody, náklady spojené s leteckou dopravou, s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR alebo zahraničí, vrátane expresných príplatkov alebo leteckej prepravy poškodenej veci alebo náhradných dielov.
12. V prípade škody na zbierkových predmetoch, ktoré nemajú vystavené znalecké posudky bude poistiteľ postupovať nasledovným spôsobom: Komisia na tvorbu zbierok Národnej banky Slovenska – Múzea mincí a medailí, zložená z expertov na daný druh zbierkových predmetov stanoví predpokladanú hodnotu zničených, poškodených alebo odcudzených predmetov poistenia. Poistiteľ na základe ocenenia pristúpi v prípade nároku k poistnému plneniu vo výške stanoveného ocenenia. Členov komisie na tvorbu zbierok na návrh riaditeľa múzea menuje výkonný riaditeľ príslušného úseku NBS.
13. Dojednáva sa, že poistením sú kryté aj cudzie zbierkové predmety a predmety, ktoré budú poistenému zapožičané na základe písomnej zmluvy.
14. Odborná evidencia zbierkových predmetov sa vedie v knihe prírastkov - 1. stupeň. Záznamy v knihe prírastkov obsahujú tieto údaje:
* prírastkové číslo,
* evidenčné číslo,
* názov a stručný opis zb. predmetu,
* dátum vzniku, počet kusov,
* miesto nálezu,
* dátum nadobudnutia,
* spôsob nadobudnutia,
* názov a číslo dokladu o nadobudnutí,
* identifikačné údaje o predchádzajúcom vlastníkovi alebo správcovi,
* meno a priezvisko odborného zamestnanca, ktorý zbierkový predmet navrhol na nadobudnutie alebo ktor ý zbierkový predmet získal výskumom,
* meno a priezvisko odborného zamestnanca, ktorý zbierkový predmet prevzal do zbierky,
* meno a priezvisko odborného zamestnanca, ktorý zbierkový predmet prevzal do depozitára a dátum prevzatia,
* meno a priezvisko odborného zamestnanca, ktorý je aktuálne zodpovedný za trvalé odborné uloženie zbierkového predmetu v depozitári,
* miesto trvalého umiestnenia,
* záznam o vyradení zbierkového predmetu z odbornej evidencie,
* poznámky.
1. Odborná evidencia II. stupňa - katalogizácia sa vykonáva v katalogizačnom zázname alebo na dokumentačnej karte (zb. predmety výtvarného charakteru). Súčasťou odbornej evidencie II. stupňa je aj obrazová dokumentácia.
2. Časť zbierkových predmetov, získaných v období rokov 1890 – 1994, bola z dôvodu určenia aktuálnej hodnoty, resp. hodnoty (pri zb. predmetoch, ktoré nemali uvedenú ani nadobúdaciu hodnotu) prehodnotená na základe odborných posudkov.
3. Všetky zbierkové predmety sú evidované v odbornej evidencii I. a II. stupňa, ktorá tvorí operatívnu evidenciu k podsúvahovému účtu zbierkových predmetov (súčasťou operatívnej evidencie je napr.: zmluva o výpožičke zbierkových predmetov, zmluva o úschove,...) a v účtovnej evidencii, pričom zbierkové predmety nadobudnuté v čase od r. 1890 do 01.04.1994 sú v účtovníctve vedené za 0,033 eur.“

**1.4.4 Spôsoby zabezpečenia hnuteľných veci proti odcudzeniu – zabezpečenie objektu:**

**Zabezpečenie vchodových dverí miestnosti/objektu**

Poistná suma **do 5.000,- EUR** - uzamknutý objekt /bez špecifikácie uzamykacieho systému/

Poistná suma **do 8.300,- EUR** - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky.

Poistná suma **do 16.600,- EUR** - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + pridaný ďalší zámok, bezpečnostná závora a oplechované dvere.

Poistná suma **do 33.200,- EUR** – bezpečnostný uzamykací systém zabraňujúci vytlačeniu, rozlomeniu a odvŕtaniu vložky, ďalej prídavný bezpečnostný zámok. Dvere zabezpečené proti vysadeniu alebo zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou.

Nad **33.200,- EUR**– trvalá strážna fyzická ochrana alebo strážna službu, alebo EZS napojená na pult centrálnej ochrany mestskej alebo štátnej polície.

* + 1. **Pre prípad krádeže dennej tržby v čase prevádzky, peňazí v trezore, peňazí v pokladniach, prepravy peňazí poslom sa dojednáva nasledovný spôsob zabezpečenia:**

Pre dennú tržbu peňazí, cenín, cenností, cenných papierov, ktoré nie sú z prevádzkových dôvodov uložené počas prevádzky v uzamknutých trezoroch v čase:

1. od prevzatia peňazí oprávnenou osobou po uloženie do pokladne alebo zásuvky,
2. uloženia peňazí v pokladni,
3. prenosu peňazí oprávnenou osobou do trezoru v mieste poistenia musia byť splnené nasledujúce bezpečnostné opatrenia:
	* nepretržitá, bezprostredná prítomnosť oprávnenej osoby,
	* pokladňa alebo zásuvka môže byť otvorená len v čase manipulácie s peniazmi,
	* v prípade, keď je v jednej pokladni alebo zásuvke uložených viac ako 4.350,- EUR musia byť tieto bezodkladne uložené a uzamknuté do trezora,
	* prenos dennej tržby do trezora v mieste poistenia musí byť vykonávaný oprávnenou osobou, bez neodôvodneného prerušenia, čo najkratšou cestou.
		1. Ak nie je zabezpečená bezprostredná prítomnosť oprávnenej osoby, denná tržba musí byť uložená:
4. do výšky 4.350,- EUR v uzamknutej miestnosti,
5. do výšky 16.600,- EUR v uzamknutom trezore. Miestnosť v ktorej sa trezor nachádza musí byť v dobe neprítomnosti uzamknutá, okná miestnosti musia byť zatvorené.
	* 1. V prípade prepravy finančnej hotovosti poslom, musia byť splnené nasledovné spôsoby zabezpečenia:
6. do sumy 5.000,- EUR poverená osoba vybavená vhodným kufríkom alebo taškou alebo trezorovou schránkou (schránka z parkovacích automatov),
7. do sumy 16.600,- EUR poverená osoba vybavená bezpečnostným kufríkom a ďalšia osoba vybavená strelnou zbraňou ( napr. Mestská polícia),
8. nad sumu 16.600,- EUR – poverená osoba vybavená výhradne bezpečnostným kufríkom v sprievode dvoch osôb vybavených strelnou zbraňou.
	1. **Poistenie strojov, strojových zariadení a elektroniky**
		1. Predmet poistenia: Súbor strojov, pojazdných pracovných strojov, prístrojov a zariadení, elektroniky a technologického vybavenia budov, hál a stavieb - strojné a elektronické príslušenstvo, na I. riziko na novú cenu.
		2. Poistenie pre prípad poškodenia alebo zničenia strojov a strojových zariadení vrátane elektroniky akoukoľvek poistnou udalosťou, okrem výluk z poistenia, ktorá nastane nečakane a náhle a obmedzuje alebo vylučuje funkčnosť poisteného stroja.

Právo na plnenie vznikne, ak poistná udalosť bola spôsobená napr.:

1. chybou konštrukcie, chybou materiálu alebo výrobnou chybou (pokiaľ sa na ňu nevzťahuje záruka výrobcu), konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu v období výroby stroja,
2. chybou obsluhy, nešikovnosťou, nedbanlivosťou alebo úmyselným konaním,
3. pretlakom pary, plynu, kvapalinou alebo podtlakom,
4. nedostatkom vody v kotloch, parných generátoroch,
5. pádom stroja,
6. roztrhnutie v dôsledku odstredivej sily,
7. skrat el. prúdom a iným pôsobením el. prúdu /prepätie, indukčné účinky blesku/,
8. zlyhaním meracej, regulačnej alebo zabezpečovacej techniky,
9. vniknutie cudzieho predmetu.
10. Súčasne sú poistené:
* elektronické súčasti poistenej veci
* olejové alebo plynové náplne transformátorov, kondenzátory, elektrické meniče a vypínače, ktoré sú súčasťou poistenej veci,
* sklenené a optické súčasti poistenej veci.
	+ 1. **Osobitné dojednania**
			1. Dojednáva sa, že sa poistenie strojov, strojových zariadení a elektroniky vzťahuje aj na zabezbečovacie a bezpečnostné systémy.
			2. Dojednáva sa, že poistenie sa vzťahuje aj na technologické súčasti budov, hál a stavieb (výťahy, klimatizácie, vzduchotechnika a iné).
			3. Uchádzač nebude uplatňovať princíp podpoistenia.
			4. Dojednáva sa, že pri poistení strojov sú kryté aj nasledujúce viacnáklady s limitom plnenia **15.000,- EUR** pre každú poistnú udalosť. Odpratávacie, demolačné, demontážne a remontážne viacnáklady vrátane nákladov na posudkového znalca, nákladov na hľadanie príčiny škody, nákladov na zemné a výkopové práce, nákladov spojených s dopravou, s leteckou dopravou, s príplatkami za nočnú prácu, prácu nadčas, v nedeľu a počas sviatkov, ako aj expresné príplatky.
			5. Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poisteného obdobia v prípade na prvé riziko nastala poistná udalosť a obstarávateľovi vzniklo právo na poistné plnenie, uchádzač automaticky obnoví poistnú sumu na zvyšok poistného obdobia. Obnovenie poistnej sumy uchádzač urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške. Pri poistení na 1.riziko je poistné plnenie poskytované vždy v nových cenách.
			6. Dojednáva sa, že poistenie sa vzťahuje aj na nosiče dát pevne zabudované v hardwerovej časti riadiacej alebo regulačnej jednotky poistenej veci, nosiče dát a záznamov programového vybavenia strojov.
			7. Dojednáva sa, že uchádzač bude likvidovať poistné udalosti aj na základe rozpočtov a cenových ponúk vypracovaných na základe schválených cenníkov /schválené rozpočtové cenníky, ktoré používajú rozpočtové a projektové organizácie napr. CENKROS, CENEKON, ODIS/. Ak obstarávateľ neuskutoční opravu poškodenej poistenej veci v zmysle predloženého rozpočtu do jedného roku od vzniku poistnej udalosti, uchádzač vyplatí poistné plnenie max. 80 % rozpočtovaných nákladov na opravu.
			8. V prípade vzniku nároku na poskytnutie poistného plnenia poskytne poistiteľ účelové zálohové platby vo výške 50% z predložených rozpočtov vypracovaných na základe schválených cenníkov.
			9. Dojednáva sa, že poistenie sa vzťahuje aj na projektory, kamery, fotoaparáty, notebooky a inú prenosnú/mobilnú elektroniku.
			10. Pre hnuteľné veci – pracovné pomôcky /notebooky, tlačiarne, diáre, mobily a iná elektronika/ sa dojednáva, že sa na tieto veci vzťahuje poistenie a územná platnosť poistenia je: územie Slovenskej republiky.
			11. Dojednáva sa, že pri poistení pojazdných pracovných strojov sú kryté aj škody na sklených dieloch a častiach stroja aj bez iného poškodenia stroja.
			12. Dojednáva sa, že poistenie sa vzťahuje aj na snímacie, záznamové a zobrazovacie prvky strojných a elektronických zariadení.
	1. **Poistenie pre prípad poškodenia alebo zničenia skla**
		1. Predmet poistenia: Súbor pevne vsadeného alebo osadeného skla vypĺňajúceho vonkajšie otvory budov a stavieb /vrátane bezpečnostných fólií, nápisov a malieb/, súbor sklených pultov, sklených vitrín, sklených stien vo vnútri budov, sklá na informačných tabuliach, svetelné a neónové nápisy alebo reklamy. Poistenie sa vzťahuje aj na rám, v ktorom je sklo osadené. Poistenie sa dojednáva na I. riziko na novú cenu.
		2. Poistenie sa vzťahuje na poškodenie alebo zničenie poistenej veci – akoukoľvek náhodnou udalosťou okrem nasledovných prípadov.
		3. Poistenie sa nevzťahuje :
1. na poškodenie a chyby, ktoré vznikli pred dobou uzatvorenia rámcovej dohody,
2. na škody vzniknuté pri doprave poistených vecí,
3. pri montáži a demontáži poistených vecí,
4. na škody, ktoré vznikli v súvislosti s vykonávaním stavebných prác v mieste poistenia,
5. na škody vzniknuté výbuchom nálože, trhaviny, granátu alebo iných výbušných hmôt.
	* 1. **Osobitné dojednania:**
6. Dojednáva sa, že pri poistení skla sa poistenie vzťahuje aj na svetelné pulty, vitríny, sklenené steny, steny z plexiskla a zrkadlá.
7. Dojednáva sa, že pri poistení na nové ceny uhradí poistiteľ primerané náklady na opravu alebo znovuzriadenie poškodenej alebo zničenej veci až do výšky nákladov na jej znovunadobudnutie ku dňu vzniku poistnej udalosti, zníženú o cenu použiteľných zvyškov, najviac však poistnú sumu stanovenú v zmluve.
8. Dojednáva sa, že poistenie sa vzťahuje aj na škody spôsobené prievanom.
9. Poistenie sa dojednáva na l. riziko. Pod pojmom “**poistenie na 1. riziko”** sa rozumie **“poistenie na 1. riziko s automatickým obnovením poistnej sumy –** ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poistiteľ automaticky obnoví poistnú sumu na zvyšok poistného obdobia. Obnovenie poistnej sumy poistiteľ urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
10. Dojednáva sa, že pri poistení skla sa poistenie vzťahuje aj na svetelné reklamy, svetelné nápisy vrátane ich elektrickej inštalácie a nosnej konštrukcie.
	1. **POISTENIE VŠEOBECNEJ ZODPOVEDNOSTI ZA ŠKODU**
		1. Z poistenia zodpovednosti za škodu má poistený právo, aby poistiteľ za neho nahradil poškodeným uplatnené a preukázané nároky na náhradu škody na zdraví a škody na veci ako aj inú majetkovú ujmu vrátane ušlého zisku vyplývajúcu zo vzniknutej škody na veci a na zdraví, ak poistený za takúto škodu zodpovedá podľa príslušných právnych predpisov, vrátane zodpovednosti za škodu spôsobenú vadným výrobkom.
		2. Škoda znamená škodu na veci a/alebo škodu na zdraví:
11. **Škoda na veci** znamená fyzické poškodenie, krádež, strata, alebo zničenie hmotnej veci vrátane následnej majetkovej ujmy alebo ušlého zisku vyplývajúcich zo straty funkčnosti alebo možnosti používať poškodenú vec.
12. **Škoda na zdraví** znamená telesné poškodenie osoby vrátane choroby alebo usmrtenia a z nich vyplývajúca majetková ujma vrátane ušlého zisku.
	* 1. **Výrobok** je:
13. akákoľvek vec vyťažená, vyrobená, opracovaná, predaná, distribuovaná alebo daná do obehu poisteným alebo ním poverenou osobou
14. práca vykonaná poisteným alebo ním poverenou osobou, vrátane materiálu, alebo komponentov poskytnutých v súvislosti s touto prácou.
	* 1. **Predmet poistenia**: činnosti poistníka v súlade so zákonom č. č. 566/1992 Zb. o Národnej banke Slovenska v znení neskorších predpisov a všetky činnosti vyplývajúce poistenému z platných právnych predpisov, činností vyplývajúce z rozhodnutí štátnych orgánov, ako i všetky činnosti súvisiace s týmito činnosťami
		2. **Limit plnenia**:
			+ 1. limit poistného plnenia vo výške **700.000,- EUR** pre jednu a **1.400.000,- EUR** pre všetky poistné udalosti počas trvania poistného obdobia
				2. sublimit na zodpovednosť z titulu regresných nárokov Sociálnej poisťovne a zdravotných poisťovní pri pracovných úrazoch a chorobách z povolania zamestnancov poisteného vo výške **200.000**,- EUR pre jednu a všetky škodové udalosti počas trvania poistného obdobia
				3. sublimit na zodpovednosť za škodu na hnuteľnej veci, ktorú poistený alebo za neho konajúca osoba prevzali (veci prevzaté) vo výške **50.000**,- **EUR** pre jednu a všetky poistné udalosti počas trvania poistného obdobia
				4. sublimit na zodpovednosť za škodu na hnuteľnej veci, ktorú poistený alebo za neho konajúca osoba užíva (veci užívané) vo výške **50.000,- EUR** pre jednu a všetky poistné udalosti počas trvania poistného obdobia
				5. sublimit na zodpovednosť za škodu na nehnuteľnostiach, ktoré má poistený prenajaté vo výške **500.000**,- EUR pre jednu a všetky škodové udalosti počas trvania poistného obdobia
				6. sublimit na zodpovednosť za škodu na veciach zamestnancov vo výške **16.600**,- EUR pre jednu a všetky škodové udalosti počas trvania poistného obdobia, pričom limit na jednu vec je 1.000,- EUR
				7. sublimit na zodpovednosť za škodu na veciach návštevníkov vo výške **50.000**,- EUR pre jednu a všetky škodové udalosti počas trvania poistného obdobia, pričom limit na jednu vec je 1.000,- EUR
		3. **Územná platnosť je** Európa
		4. **Rozsah poistného krytia**:Poistenie sa vzťahuje na právnym predpisom stanovenú zodpovednosť poisteného za škodu, ktorá vznikne inému v súvislosti s činnosťou alebo vzťahom poisteného, ak poistený zodpovedá za tieto škody v dôsledku svojho konania alebo vzťahu počas doby trvania poistenia:
			1. **Poistenie všeobecnej zodpovednosti za škodu**
			2. **Poistenie zodpovednosti z titulu pracovných úrazov a chorôb z povolania (regresy zdravotných poisťovní a Sociálnej poisťovne)** Poistenie sa vzťahuje aj na regresné nároky Sociálnej poisťovne a zdravotných poisťovní z titulu pracovných úrazov a chorôb z povolania zamestnancov poisteného. Toto rozšírenie poistného krytia sa vzťahuje aj na regresné nároky z titulu škody na zdraví vzniknutej ako následok škodovej udalosti, ktorá nastala najskôr 1.1. 2018 a /alebo počas účinnosti tejto poistnej zmluvy.
			3. **Poistenie vecí prevzatých** Poistenie sa vzťahuje na zodpovednosť poisteného za škodu na hnuteľných veciach, ktoré poistený prevzal za účelom spracovania, opravy, úpravy, predaja, úschovy, uskladnenia, alebo poskytnutia odbornej pomoci.
			4. **Poistenie vecí užívaných** Poistenie sa vzťahuje na zodpovednosť poisteného za škodu na hnuteľných veciach, ktoré síce nie sú vlastníctvom poisteného, boli mu však prenajaté, požičané, užíva ich z iného dôvodu alebo ich má pri sebe.Vylúčená zostáva zodpovednosť za škodu:
15. na veciach, ktoré poistený prevzal na základe leasingovej zmluvy,
16. na veciach, ktoré poistený drží neoprávnene.
	* + 1. **Poistenie nehnuteľností v nájme** Poistenie sa vzťahuje na zodpovednosť za škodu vzniknutú na nehnuteľnostiach, ktoré má poistený prenajaté na prevádzkovanie svojej činnosti, má ich v správe, alebo ich užíva z iného právneho dôvodu, pokiaľ za takéto škody zo zákona zodpovedá.
			2. **Poistenie zodpovednosti z titulu výkonu vlastníckeho práva a prevádzky nehnuteľností** Poistenie sa vzťahuje na zodpovednosť za škody spôsobené výkonom vlastníckeho práva, prevádzkou a správou nehnuteľností, ktoré poistený vlastní, má prenajaté alebo ich inak užíva, pokiaľ poistený za takúto škodu zodpovedá podľa príslušných právnych predpisov.
			3. **Poistenie vecí zamestnancov** Poistenie sa vzťahuje na škodu spôsobenú na veciach zamestnancov, pričom pod pojmom „škoda“ sa rozumie aj krádež veci, avšak len za predpokladu, že ku krádeži došlo násilným a preukázateľným prekonaním fyzických prekážok alebo opatrení chrániacich vec pred krádežou.Dojednáva sa, že poistenie sa vzťahuje aj na zodpovednosť za škodu spôsobenú odcudzením peňazí a cenností zamestnancov do sublimitu **1.000,- EUR** pre jednu škodovú udalosť a **10.000,- EUR** pre všetky škodové udalosti, ktoré vzniknú počas jedného poistného obdobia.
			4. **Zodpovednosť za škodu spôsobenú na veciach ubytovaných osôb a návštevníkov** Dojednáva sa, že poistenie sa vzťahuje na zodpovednosť za škodu vzniknutú na veciach, ktoré boli ubytovanými osobami vnesené do ubytovacieho zariadenia a ak je s prevádzkou činnosti poisteného spravidla spojené odkladanie vecí, aj za škody na veciach odložených na mieste na to určenom alebo na mieste, kde sa obvykle odkladajú, pokiaľ poistený za takúto škodu zodpovedá podľa príslušných právnych predpisov.Dojednáva sa, že poistenie sa vzťahuje aj na zodpovednosť za škodu spôsobenú odcudzením peňazí a cenností ubytovaných osôb a návštevníkov do sublimitu **10.000,- EUR** pre jednu a všetky škodové udalosti, ktoré vzniknú počas jedného poistného obdobia, pričom maximálny limit na jednu vec je 1.000,- EUR.
			5. **Infekčné choroby** Poistenie sa vzťahuje aj na zodpovednosť za škodu vyplývajúcu z infekčných chorôb.
			6. **Organizácia kultúrnych a iných spoločenských podujatí** Poistenie sa vzťahuje aj na zodpovednosť za škodu spôsobenú pri organizovaní slávností alebo iných kultúrno-zábavných akcií vrátane škody na veciach alebo zdraví aktívnych členov účastníkov organizovaného podujatia.
			7. **Poistenie nákladov v súvislosti s poistnou udalosťou** Poistiteľ nahradí v súvislosti s poistnou udalosťou, ktorá je dôvodom vzniku práva na plnenie poistiteľa za poisteného výdavky:
		1. obhajoby poisteného alebo jeho zamestnanca v prípravnom konaní a pred súdom v konaní vedenom proti poistenému,
		2. občianskeho súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti poisteného alebo výšky plnenia poistiteľa, pokiaľ je poistený povinný ich uhradiť, ako aj trovy právneho zastúpenia poisteného,
		3. náklady mimosúdneho prerokovávania nárokov poškodeného, vzniknuté poškodenému alebo jeho zástupcovi, pokiaľ je poistený povinný ich uhradiť,
		4. náklady na zistenie príčiny vzniku poistnej udalosti (znalecké posudky a pod.)
	1. **Poistné hodnoty**

* + 1. Poistenie majetku je dojednané na nové ceny. Pri poistení na nové ceny sa nebude brať do úvahy miera opotrebenia a poistiteľ uhradí primerané náklady na opravu alebo znovuzriadenie poškodenej alebo zničenej veci až do výšky nákladov na jej znovunadobudnutie ku dňu vzniku poistnej udalosti, zníženú o cenu použiteľných zvyškov, najviac však poistnú sumu stanovenú v rámcovej dohode, resp. v príslušnej poistnej zmluve.
		2. Pod pojmom Nová cena sa rozumie cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o veci rovnakého druhu a účelu.
		3. Poistenie sa dojednáva na 1. riziko. Pod pojmom “poistenie na 1. riziko” sa rozumie “poistenie na 1. riziko s automatickým obnovením poistnej sumy – ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poistiteľ automaticky obnoví poistnú sumu na zvyšok poistného obdobia. Obnovenie poistnej sumy poistiteľ urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
		4. Poistiteľ nebude uplatňovať princíp podpoistenia.
		5. **Limit poistného plnenia** je najvyššia hranica poistného plnenia poistiteľa pri jednej alebo viacerých poistných udalostiach. Limity poistného plnenia sú uvedené v čl. II tejto rámcovej dohody a príloha č. 1 tejto rámcovej dohody.
		6. Poistiteľ nemôže znížiť požadovaný rozsah poistenia v rámcovej dohode svojimi všeobecnými poistnými podmienkami a zmluvnými dojednaniami. V prípade, že zmluvné dojednania alebo príslušné všeobecné poistné podmienky rozširujú rozsah krytia tejto rámcovej dohody a jej podmienok a sú v prospech poisteného, má poistený nárok na poistné plnenie podľa týchto poistných podmienok.

**Článok III.**

**Miesto a lehota poskytnutia služby**

1. Miestom poskytnutia služby je územie Slovenskej republiky v zmysle účtovnej alebo inej evidencie poistníka.
2. Lehota poskytnutia služby:
	1. Začiatok poskytnutia služby: 01.01.2021, 00.00 h
	2. Koniec poskytnutia služby: bude uvedený v poistnej zmluve v zmysle čl. VI. bodu 1 tejto rámcovej dohody

**Článok IV.**

**Spôsob a podmienky dojednávania poistných zmlúv**

1. Na základe rámcovej dohody budú uzatvorené poistníkom poistné zmluvy v súlade s rámcovou dohodou, pričom v každej poistnej zmluve budú použité poistné sadzby a rozsah poistených rizík dohodnuté v rámcovej dohode.
2. Poistné zmluvy budú uzatvárané na dobu určitú v súlade s dobou účinnosti tejto rámcovej dohody.
3. Poistné obdobie pri poistných zmluvách je jeden kalendárny rok, a to od 1. januára do 31. decembra, ak sa zmluvné strany nedohodnú inak.
4. Poistenie podľa jednotlivých poistných zmlúv začína od dátumu vyznačenom v príslušnej poistnej zmluve ako začiatok poistenia, nie však skôr ako 01.01.2021 00.00 h a dojednáva sa na dobu určitú v súlade s účinnosťou rámcovej dohody alebo do vyčerpania finančného limitu podľa čl. VI. bod 1 tejto rámcovej dohody, podľa toho, ktorá skutočnosť nastane skôr.
5. Poistné zmluvy budú uzatvárané v súlade s príslušnými ustanoveniami Občianskeho zákonníka a touto rámcovou dohodou. Súčasťou poistných zmlúv budú vždy Všeobecné poistné podmienky poistiteľa pre jednotlivé druhy poistenia, ktoré sú zároveň aj Prílohou č. 2 tejto rámovej dohody, pričom dojednania tejto rámcovej dohody majú prednosť pred ustanoveniami poistných podmienok poistiteľa pre jednotlivé druhy poistenia.
6. Poistiteľ nemôže znížiť požadovaný rozsah poistenia svojimi Všeobecnými poistným podmienkami, Osobitnými poistnými podmienkami (ďalej len „OPP“) ani zmluvnými dojednaniami (ďalej len „Zmluvné dojednania“). V prípade ak by Všeobecné poistné podmienky, OPP a Zmluvné dojednania obsahovali výluky, ktoré by akýmkoľvek spôsobom menili alebo obmedzovali rozsah poistného krytia v rozsahu poistenia podľa čl. II. rámcovej dohody, majú ustanovenia definované v rozsahu podľa rámcovej dohody prednosť pred akýmikoľvek ustanoveniami a výlukami obsiahnutými vo Všeobecných poistných podmienkach, OPP a Zmluvných dojednaniach.
7. Aktualizácia poistných súm pre poistenie majetku bude podľa potreby a požiadavky poistníka v priebehu poistného obdobia. Poistník si vyhradzuje právo pripoistiť, resp. odpoistiť poistený majetok v súlade s aktuálnym stavom a jeho potrebou, zaslaním podkladov formou e-mailu.
8. Poistiteľ sa zaväzuje, že na žiadosť poistníka vystaví písomné potvrdenie o poistení majetku, o poistení zodpovednosti za škodu poisteného.
9. Dojednaním tejto rámcovej dohody, poistiteľ poskytne nadštandardné podmienky poistného krytia a zvýhodnené sadzby pre poistníka. Poistné sadzby pre výpočet poistného a spoluúčasti sú záväzné a nemenné po celú dobu trvania rámcovej dohody.
10. Poistiteľ je povinný zasielať zoznam poistných udalostí poistníkovi štvrťročne do 10-tich kalendárnych dní nasledovného miesiaca. Súčasťou zoznamu je aj vyhodnotenie aktuálnej škodovosti.

**Článok V.**

**Cena za poskytnutia služby**

1. Cena za poskytnutie služby (poistné)) podľa tejto rámcovej dohody je stanovená ako maximálna, na základe výsledku verejného obstarávania, ktorého úspešným uchádzačom sa stal poistiteľ. Poistné podľa tohto bodu zahŕňa všetky náklady poistiteľa vrátane akýchkoľvek poplatkov a ďalších nákladov poistiteľa alebo inej tretej osoby súvisiacich s poskytnutím poistenia.
2. Poistné je uvedená vrátane dane z poistenia v zmysle zákona č. 213/2018 Z. z. o dani z poistenia a o zmene a doplnení niektorých zákonov ako i akýchkoľvek ďalších poplatkov, prípadne nákladov poistiteľa.
3. Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby od DPH oslobodené.
4. Poistné za predmet poistenia a všetky riziká je uvedené v prílohe č. 1 tejto rámcovej dohody.
5. Ročné poistné za poistené predmety a jednotlivé riziká bude uvedené v poistnej zmluve.
6. Ročné poistné bude hradené ročne na základe predpisu poistného (avíza o poistení) doručeného poistníkovi na začiatku poistného obdobia. Dátum splatnosti predpisu poistného je 30 dní od dátumu doručenia predpisu poistníkovi.
7. Pre tento účel sa za deň splnenia peňažného záväzku, úhrada poistné v zmysle poistnej zmluvy, považuje deň odpísania splatnej dlžnej sumy z účtu poisteného na účet poistiteľa.
8. Ročné sadzby sú uvedené v Prílohe č. 1 a sú záväzné počas celej doby trvania tejto rámcovej dohody. Výška spoluúčasti uvedená v Prílohe č. 1 je stanovená pevne a nie je možné ju meniť.
9. V prípade, že predpis poistného nebude po vecnej a formálne stránke správne vyhotovený alebo bude obsahovať nesprávne údaje, poistník ho vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bol vrátený, nová lehota splatnosti začne plynúť dňom doručenia doplneného alebo správne prepracovaného (opraveného) predpisu poistného poistníkovi.

**Článok VI.**

**Trvanie rámcovej dohody**

1. Táto rámcová dohoda sa uzatvára na dobu určitú, na obdobie 36 mesiacov, odo dňa nadobudnutia účinnosti rámcovej dohody alebo do vyčerpania finančného limitu poistného vo výške 320.000,- EUR podľa toho ktorá z týchto skutočností nastane skôr.
2. Poistným obdobím je jeden kalendárny rok.
3. Túto rámcovou dohodou možno ukončiť:
	1. písomnou dohodou zmluvných strán,
	2. poistenie dojednané v jednotlivých poistných zmluvách uzatvorených na základe tejto rámcovej dohody zaniká v súlade s ustanoveniami § 800 a nasl. Občianskeho zákonníka.
	3. písomným odstúpením od rámcovej dohody v zmysle zákonných ustanovení alebo ustanovení tejto rámcovej dohody.
4. Túto rámcovú dohodu alebo poistnú zmluvu uzatvorenú na základe tejto rámcovej dohody je možné ukončiť odstúpením poistníka v súlade s § 19 zákona o verejnom obstarávaní.
5. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto rámcovej dohody alebo poistnej zmluvy uzatvorenej na základe tejto rámcovej dohody. Odstúpenie od rámcovej dohody alebo poistnej zmluvy uzatvorenej na základe tejto rámcovej dohody musí byť druhej zmluvnej strane oznámené písomne a doručené druhej zmluvnej strane.
6. Za podstatné porušenie rámcovej dohody alebo poistnej zmluvy uzatvorenej na základe tejto rámcovej dohody sa považujú:
	1. strata nevyhnutnej kvalifikácie poistiteľa, vrátane, ale nielen, strata oprávnenia na vykonávanie činností, ktorá bezprostredne súvisí s predmetom tejto rámcovej dohody,
	2. poskytnutie plnenia v rozpore s čl. II tejto rámcovej dohody,
	3. ak poistiteľ použije subdodávateľa na poskytnutie predmetu rámcovej dohody alebo jeho časti v rozpore s touto rámcovou dohodou a zákonom o verejnom obstarávaní,
	4. ak poistiteľ poruší záväzok mlčanlivosti podľa tejto rámcovej dohody
	5. omeškanie poistníka s plnením finančných záväzkov vyplývajúcich z tejto rámcovej dohody trvajúce dlhší čas ako 90 dní, alebo
	6. ak tak ustanovuje osobitný zákon.
7. Za nepodstatné porušenie tejto rámcovej dohody alebo poistnej zmluvy uzatvorenej na základe tejto rámcovej dohody sa považuje každé porušenie rámcovej dohody alebo čiastkovej zmluvy uzatvorenej na základe tejto rámcovej dohody, okrem porušení definovaných v tejto rámcovej dohode ako podstatné porušenie tejto rámcovej dohody alebo poistnej zmluvy uzatvorenej na základe tejto rámcovej dohody. V prípade nepodstatného porušenia tejto rámcovej dohody alebo poistnej zmluvy uzatvorenej na základe tejto rámcovej dohody je druhá zmluvná strana oprávnená odstúpiť od tejto rámcovej dohody alebo poistnej zmluvy uzatvorenej na základe tejto rámcovej dohody len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu primeranej dodatočnej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto rámcovej dohody alebo poistnej zmluvy uzatvorenej na základe tejto rámcovej dohody v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto rámcovej dohody alebo poistnej zmluvy uzatvorenej na základe tejto rámcovej dohody doručením písomného oznámenia o odstúpení od rámcovej dohody alebo poistnej zmluvy uzatvorenej na základe tejto rámcovej dohody druhej zmluvnej strane.
8. Odstúpenie zmluvnej strany od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
9. Pri odstúpení od rámcovej dohody zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od rámcovej dohody.
10. Odstúpenie od rámcovej dohody alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia rámcovej dohody, vrátane oprávnenia na náhradu škody, riešenia sporov medzi zmluvnými stranami a ostatných ustanovení, ktoré podľa rámcovej dohody alebo vzhľadom na svoju povahu majú trvať aj po ukončení rámcovej dohody. Ustanovenia vzťahujúce sa k usporiadaniu vzájomných právnych vzťahov na základe tejto rámcovej dohody zostávajú v platnosti do momentu ich usporiadania.
11. Túto rámcovú dohodu je možné ukončiť tiež výpoveďou poistníka bez udania dôvodu s trojmesačnou výpovednou lehotou, ktorá začína plynúť prvým dňom nasledujúcim po dni doručenia písomnej výpovede poistiteľovi. V tomto prípade je poistiteľ poistníkovi povinný po dobu troch mesiacov od doručenia písomnej výpovede plniť záväzky plynúce z tejto rámcovej dohody. V prípade porušenia tejto povinnosti je poistiteľ povinný nahradiť škody, ktoré by poistníkovi vznikli neplnením povinností vyplývajúcich z tejto rámcovej dohody,
12. Poistnú zmluvu uzatvorenú na základe tejto rámcovej dohody je možné ukončiť tiež výpoveďou poistníka bez uvedenia dôvodu ku koncu poistného obdobia. Poistník musí v takomto prípade doručiť výpoveď poistiteľovi aspoň šesť týždňov pred uplynutím poistného obdobia.

**Článok VII.**

**Ostatné ustanovenia**

1. Poistník i poistiteľ sa zaväzujú, že všetky údaje o druhej zmluvnej strane a o jej činnosti v súvislosti s rámcovou dohodou a jej plnením, o ktorých sa táto dozvedela akýmkoľvek spôsobom, bude považovať za dôvernú informáciu, ktoré neposkytne tretej strane a nepoužije ich na iný účel ako na plnenie tejto rámcovej dohody.
2. Povinnosť mlčanlivosti sa nevzťahuje na informácie a skutočnosti, ktoré:
	1. sú verejne prístupné alebo ktoré sa bez zavinenia zmluvnej strany, ktorá tieto získala stanú verejne prístupnými, alebo
	2. boli preukázateľne poistníkovi alebo poistiteľovi dostupné alebo známe už pred nadobudnutím platnosti tejto dohody a neboli predmetom žiadneho záväzku mlčanlivosti, alebo
	3. sa poistník alebo poistiteľ dozvedel z tretej strany, ktorá nie je povinná zachovať mlčanlivosť voči druhej zmluvnej strane, alebo
	4. sa majú sprístupniť a poskytnúť v zmysle všeobecne platných právnych predpisov alebo vyžiadania oprávnených orgánov v rozsahu určenom platnými všeobecne záväznými právnymi predpismi.
3. Ukončenie tejto rámcovej dohody z akéhokoľvek dôvodu nemá vplyv na vyššie uvedené povinnosti uchovania dôverných informácií, ktorá zostáva v platnosti aj pre prípad ukončenia platnosti a účinnosti tejto rámcovej dohody z akéhokoľvek dôvodu.
4. Poistiteľ je povinný zabezpečiť, aby on sám ako aj jeho subdodávatelia v zmysle § 2 ods. 5 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
5. Za účelom preukázania splnenia povinnosti v zmysle prechádzajúceho bodu tohto článku zmluvy je poistiteľ povinný kedykoľvek na výzvu poistníka bezodkladne, najneskôr však do 3 pracovných dní, predložiť poistníkovi všetky zmluvy so subdodávateľmi identifikovanými v prílohe č. 4 zmluvy, resp. následne doplneným/ zmeneným postupom podľa čl. VIII. bodu 8 tejto rámcovej dohody a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť poistiteľ.
6. Poistiteľ je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného štatutárnym orgánom
7. Poistník je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného zástupcom poistníka.

**Článok VIII.**

**Záverečné ustanovenia**

1. Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby neboli porušené alebo ohrozené práva druhého účastníka tejto rámcovej dohody.
2. Akékoľvek zmeny tejto rámcovej dohody vyžadujú písomnú formu a súhlas zmluvných strán. Táto rámcová dohoda môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
3. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto rámcovej dohody a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto rámcovej dohody, resp. na inú adresu písomne oznámenú druhej zmluvnej strane. Akákoľvek písomnosť podľa tejto rámcovej dohody bude považovaná za riadne doručenú aj vtedy, ak ju adresát odmietne prevziať.
4. Tento záväzkový vzťah sa spravuje Občianskym zákonníkom a ostatnými príslušnými všeobecne záväznými právnymi predpismi platnými v Slovenskej republike. Vo veciach neupravených touto rámcovou dohodou sa zmluvný vzťah spravuje príslušnými ustanoveniami právnych predpisov.
5. Zmluvné strany sa dohodli na tom, že finančné sprostredkovanie v zmysle ust. § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/ poisteného pri tejto rámcovej dohode a poistných zmluvách uzatvorených na základe tejto rámcovej dohody samostatný finančný agent. Samostatného finančného agenta oznámi poistník poistiteľovi. Zmluvné strany sa dohodli na tom, že správa tejto rámcovej dohody, poistnej zmluvy a likvidácia poistných udalostí z tejto poistnej zmluvy bude realizovaná pre poistníka/poisteného výlučne prostredníctvom samostatného finančného agenta.
6. Zmluvné strany sa zaväzujú riešiť prípadné spory, vyplývajúce z tejto rámcovej dohody formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu Slovenskej republiky.
7. Poistiteľ predkladá v Prílohe č. 4 k tejto rámcovej dohode zoznam všetkých svojich subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa. Až do splnenia všetkých záväzkov vyplývajúcich z tejto rámcovej dohody je poistiteľ povinný oznámiť poistníkovi akúkoľvek zmenu údajov o subdodávateľovi.
8. Poistiteľ je oprávnený kedykoľvek počas trvania tejto rámcovej dohody vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je poistiteľ povinný oznámiť (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu a zároveň predložiť poistníkovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia všetkých záväzkov vyplývajúcich z tejto rámcovej dohody je poistiteľ povinný oznámiť poistníkovi akúkoľvek zmenu údajov o novom o verejnom a to formou písomných dodatkov podpísaných zodpovednými zástupcami zmluvných strán. Plnenie rámcovej dohody a/alebo poistných zmlúv prostredníctvom subdodávateľa nezbavuje poistiteľa povinnosti a zodpovednosti za všetky plnenia poskytnuté subdodávateľom a nezbavuje zodpovednosti za vzniknuté škody.
9. Poistený vyhlasuje a svojim podpisom potvrdzuje, že bol oboznámený s informáciou o podmienkach uzavretia poistnej rámcovej dohody v súlade s Opatrením Národnej banky Slovenska č. 8/2018 z 29. mája 2018 v zmysle § 70 ods. 4 zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov .
10. Táto rámcová dohoda (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poistiteľ súhlasí so zverejnením tejto rámcovej dohody (vrátane jej prípadných dodatkov) a faktúr poistiteľa doručených poistníkovi, pričom poistiteľ tiež disponuje písomným súhlasom inej dotknutej osoby (osoby konajúcej za poistiteľa) na zverejnenie jej údajov v tejto rámcovej dohode a vo faktúrach poistiteľa, a to zverejnenie poistníkom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase poistníka.
11. Táto rámcová dohoda nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto rámcovú dohodu v ten istý deň, tak rozhodujúci je deň neskoršieho podpisu. Táto rámcová dohoda nadobúda účinnosť neskôr po dni jej zverejnenia na webovom sídle (internetovej stránke) poistníka a to odo dňa 01.01.2021 (§ 47a ods. 2 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám)..
12. Poistník pri spracúvaní osobných údajov, poskytnutých poistiteľom pre účely plnenia tejto rámcovej dohody, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle poistníka: https://www.nbs.sk/sk/ochrana-osobnych-udajov.
13. Rámcová dohoda je vyhotovená v 6 rovnopisoch, z ktorých poistník obdrží 4 rovnopisy rámcovej dohody a poistiteľ obdrží 2 rovnopisy.
14. Ak niektoré ustanovenia tejto rámcovej dohody nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení tejto rámcovej dohody. Namiesto neplatných alebo neúčinných ustanovení tejto rámcovej dohody a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto rámcovej dohody, pokiaľ pri uzatváraní tejto rámcovej dohody zmluvné strany túto otázku brali do úvahy.
15. Prílohami tejto rámcovej dohody sú:

Príloha č. 1 – Predmet poistenia, poistné sumy, spôsob poistenia, poistné sadzby, poistné, spoluúčasť a limit plnenia

Príloha č. 2 – Všeobecné poistné podmienky, zmluvné dojednania poistiteľa <predloží uchádzač >

Príloha č. 3 – Zoznam objektov poistníka

Príloha č. 4 – Zoznam subdodávateľov

1. Zmluvné strany vyhlasujú, že túto rámcovú dohodu uzavreli na základe slobodnej vôle, táto rámcová dohoda nebola uzavretá v tiesni ani za nápadne nevýhodných podmienok, túto rámcovú dohodu si riadne prečítali, jej obsahu porozumeli a na znak súhlasu ju podpisujú.

Za poistníka: Za poistiteľa:

V Bratislave, dňa <vyplní VO> V <vyplní uchádzač >, dňa <vyplní uchádzač >

...................................................... .......................................................

Národná banka Slovenska <vyplní uchádzač >

<vyplní VO> <vyplní uchádzač >

<vyplní VO> <vyplní uchádzač>

Príloha č. 1 k Rámcovej dohode

Predmet poistenia, poistné sumy, spôsob poistenia, poistné sadzby, poistné, spoluúčasť a limit plnenia

|  |  |  |  |  |
| --- | --- | --- | --- | --- |
| **Poistenie majetku** |  |  |  |  |
|  |  |  |  |  **Tabuľka č. 1**  |
| **Komplexné prípadne združené živelné poistenie**  |  |  |  |  |
| **Predmet poistenia**  | **Poistná suma v EUR** | **Spôsob poistenia** | **Ročná sadzba v ‰** |  **Ročné poistné v EUR**  |
| **Súbor nehnuteľného majetku - budovy, haly a stavby vrátane pevne zabudovaných technologických zariadení a stavebných súčastí, príslušenstva**  | **254 380 350,00**  | nová cena | <vyplní uchádzač > |  <vyplní uchádzač > |
| **Súbor hnuteľného majetku vrátane strojov, prístrojov a zariadení, DHM, inventáru, dopravných prostriedkov bez EČV, mobiliáru, drobného majetku v používaní a podsúvahovom účte, obstaranie hmotného majetku** | **41 172 034,49**  | nová cena | <vyplní uchádzač > |  <vyplní uchádzač > |
| **Súbor zásob** | **258 556,68**  | nová cena | <vyplní uchádzač > |  <vyplní uchádzač > |
| **Súbor vlastných a cudzích hnuteľných vecí - zbierky umeleckých predmetov, zbierkové predmety (napr.: mince, medaile, obrazy, sochy, knihy, hudobné nástroje atď.) s výnimkou vozidiel, ktorým je pridelené EČV, lodí a lietadiel. Vrátane hnuteľných vecí nadobudnutých prostredníctvom fondov EU** | **28 140 286,54**  | nová cena | <vyplní uchádzač > |  <vyplní uchádzač > |
| **Terorizmus: výlučne budova NBS, Imricha Karvaša č.1, 813 25 Bratislava (ústredie)** | **160 000 000,00**  | limit plnenia | <vyplní uchádzač > |  <vyplní uchádzač > |
| **Odpratávacie, demolačné, demontážné a remontážne náklady** | **250 000,00**  | limit plnenia | <vyplní uchádzač > |  <vyplní uchádzač > |
| náklady posudkového znalca |
| náklady na hľadanie príčiny škody |
| náklady na zemné a výkopové práce |
| náklady na spojené s dodatočnými, projektovými a plánovacími prácami |
| náklady spojené s expresnou a leteckou dopravou zo SR a zahraničia  |
| náklady za nočnú prácu, prácu nadčas, v sobotu a nedeľu a počas sviatkov, ako aj expresné príplatky |
| náklady na cestovné a ubytovacie náklady pre technikov zo zahraničia aj SR |
| náklady za uniknutú vodu z potrubí /vodné a stočné/ |
| **Poistné spolu v EUR** | **<vyplní uchádzač >** |
|  |  |  |  |  |

|  |  |  |  |  |
| --- | --- | --- | --- | --- |
| **Poistenie pre prípad krádeže, lúpeže veci vrátane vandalizmu** |  |  |  |  |
| **Predmet poistenia**  | **Poistná suma v EUR** | **Spôsob poistenia** | **Ročná sadzba v ‰** |  **Ročné poistné v EUR**  |
| **Súbor hnuteľného majetku vrátane strojov, prístrojov a zariadení, DHM, inventáru, dopravných prostriedkov bez EČV, mobiliáru, drobného majetku v používaní a podsúvahovom účte, obstaranie hmotného majetku** | **41 172 034,49**  | nová cena | <vyplní uchádzač > |  <vyplní uchádzač > |
| **Stavebné súčasti budov, hál a stavieb vrátane ich príslušenstva** | **20 000,00**  | 1.riziko, nová cena | <vyplní uchádzač > |  <vyplní uchádzač > |
| **Súbor vlastných a cudzích hnuteľných vecí - zbierky umeleckých predmetov, zbierkové predmety (napr.: obrazy, sochy, knihy, hudobné nástroje atď.) s výnimkou vozidiel, ktorým je pridelené EČV, lodí a lietadiel. Vrátane hnuteľných vecí nadobudnutých prostredníctvom fondov EU** | **28 140 286,54**  | nová cena | <vyplní uchádzač > |  <vyplní uchádzač > |
| **Peniaze, ceniny, cennosti, stravné lístky a listinné papiere v trezore a pokladniach,** | **25 000,00**  | limit plnenia | <vyplní uchádzač > |  <vyplní uchádzač > |
| **Preprava peňazí, cenností a cenín,**  | **5 000,00**  | limit plnenia | <vyplní uchádzač > |  <vyplní uchádzač > |
| **Poistné spolu v EUR** | **<vyplní uchádzač >** |
|  |  |  |  |  |
| **Poistenie pre prípad poškodenia alebo zničenia skla** |  |  |  |  |
| **Predmet poistenia**  | **Poistná suma v EUR** | **Spôsob poistenia** | **Ročná sadzba v ‰** |  **Ročné poistné v EUR**  |
| **Súbor pevne vsadeného alebo osadeného skla vypĺňajúceho vonkajšie otvory budov a stavieb /vrátane bezpečnostných fólií, nápisov a malieb/, súbor sklenených pultov, sklenených vitrín, sklenených stien vo vnútri budov, sklá na informačných tabuliach, svetelné a neónové nápisy alebo reklamy**  | **15 000,00**  |  1.riziko, nová cena  | <vyplní uchádzač > | <vyplní uchádzač >  |
| **Poistné spolu v EUR** | **<vyplní uchádzač >** |
|  |  |  |  |  |
| **Poistenie strojov a elektroniky** |  |  |  |  |
| **Predmet poistenia**  | **Poistná suma v EUR** | **Spôsob poistenia** | **Ročná sadzba v ‰** |  **Ročné poistné v EUR**  |
| **Súbor strojov, pojazdných pracovných strojov, prístrojov a zariadení, elektroniky a technologického vybavenia budov, hál a stavieb - strojné a elektronické príslušenstvo** | **33 000,00**  |  1.riziko, nová cena  | <vyplní uchádzač > | <vyplní uchádzač >  |
| **Demolačné, demontážne a remontážne náklady** | **15 000,00**  |  limit plnenia  | <vyplní uchádzač > | <vyplní uchádzač >  |
| náklady posudkového znalca |
| náklady na hľadanie príčiny škody |
| náklady na zemné a výkopové práce |
| náklady spojené s dodatočnými, projektovými a plánovacími prácami |
| náklady spojené s expresnou a leteckou dopravou z SR a zahraničia |
| náklady za nočnú prácu, prácu nadčas, v sobotu a nedeľu a počas sviatkov, ako aj expresné príplatky |
| náklady na cestovné a ubytovacie náklady pre technikov zo zahraničia aj SR |
| **Poistné spolu v EUR** | **<vyplní uchádzač >** |
|  |  |  |  |  |

|  |  |  |  |  |
| --- | --- | --- | --- | --- |
| **Poistenie zodpovednosti za škodu**  |  |  |  |  **Tabuľka č. 2**  |
| **Predmet poistenia** | **Poistná suma** | **Spôsob poistenia** | **Ročná sadzba v ‰** | **Ročné poistné v EUR** |
| všeobecná - prevádzková zodpovednosť  | **700 000,00**  | limit plnenia | <vyplní uchádzač > | <vyplní uchádzač > |
|  |  |  |  |  |
| **Prehľad spoluúčastí** |  **Tabuľka č. 3** |
| **Poistené riziko** | **Spoluúčasť** |
| Komplexné živelné riziko - nehnuteľný majetok | 10 000 EUR  |
| Komplexné živelné riziko - hnuteľný majetok | 1 000 EUR  |
| Terorizmus pre hnuteľný aj nehnuteľný majetok, výlučne pre objekt I. Karvaša, BA | 50 000 EUR  |
| Komplexné živelné riziko - vodovodné škody | 100 EUR  |
| Krádež, lúpež, vandalizmus | 100 EUR  |
| Lúpež pri preprave peňazí | 0,- EUR  |
| Poistenie skla | 100 EUR  |
| Poistenie strojov a elektroniky | 10%, min. 300 EUR |
| Všeobecná zodpovednosť | 0,- EUR  |
|  |  |
|  |  |
| **Ročné limity plnenia** | **Tabuľka č. 4** |
| **Poistené riziko** | **Limit poistného plnenia** |
| Komplexné živelné riziko - požiar, zemetrasenie, terorizmus | 160 000 000 EUR  |
| Komplexné živelné riziko -ostatné riziká | 50 000 000 EUR  |
|  |  |

Príloha č. 2 k Rámcovej dohode

Všeobecné poistné podmienky, zmluvné dojednania poistiteľa <predloží uchádzač >

Príloha č. 3 k Rámcovej dohode

Zoznam objektov poistníka

Národná banka Slovenska, Ul. Imricha Karvaša 1, 813 25 Bratislava, (ústredie)

Národná banka Slovenska, pracovisko Vazovova 2, 811 07 Bratislava

Národná banka Slovenska, pracovisko Cukrová 8, 811 08 Bratislava

Expozitúra NBS, Národná 10, 975 77 Banská Bystrica,

Expozitúra NBS, Slovenskej jednoty 14, 041 41 Košice,

Expozitúra NBS, Antona Bernoláka 74, 010 01 Žilina,

Expozitúra NBS, Vajanského 11/A, 948 01 Lučenec,

Expozitúra NBS, Dostojevského 4444/26, 058 02 Poprad,

Expozitúra NBS, T. G. Masaryka 3, 940 62 Nové Zámky,

VÚZ Bystrina Starý Smokovec, Nový Smokovec 21, 062 01 Starý Smokovec,

Múzeum mincí a medailí (ďalej „MMM“), objekt Štefánikovo nám. 11/21, 967 01 Kremnica,

Objekt MMM, Štefánikovo nám. č. 10/19, 967 01 Kremnica,

Objekt MMM, Štefánikovo nám. č. 9/17, 967 01 Kremnica,

Objekt MMM, Štefánikovo nám. č. 32/38, 967 01 Kremnica,

Objekt MMM, Štefánikovo nám. č. 33/40, 967 01 Kremnica,

Objekt MMM, Angyalova ul. Č. 486/24, 967 01 Kremnica,

Objekt MMM, Zámocké nám. č. 568/1, 967 01 Kremnica,

Národná banka Slovenska, Tomášikova 28/a, 813 25 Bratislava (iba v rozsahu hnuteľného majetku)

Príloha č. 4 k Rámcovej dohode

Zoznam subdodávateľov

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby v rámcovej dohode uviedol:

1. údaje všetkých známych subdodávateľoch v rozsahu obchodné meno, sídlo, IČO,

zápis do príslušného obchodného registra

2. údaje o osobe oprávnenej konať za subdodávateľa v rozsahu meno a priezvisko, adresa

pobytu, dátum narodenia.

V prípade, ak úspešný uchádzač nebude mať subdodávateľov, tak túto skutočnosť uvedie do tabuľky.

|  |  |  |
| --- | --- | --- |
| p.č. | Subdodávateľ | Údaje o osobeoprávnenej konať za subdodávateľa |
| 1. | <vyplní uchádzač> | <vyplní uchádzač> |
| 2. | <vyplní uchádzač> | <vyplní uchádzač> |
| 3. | <vyplní uchádzač> | <vyplní uchádzač> |